Pielikums

Madonas novada pašvaldības domes

20.12.2016. lēmumam Nr.695 (protokols Nr.26, 45.p.)

**Radošā konkursa “Piesaki sevi mākslas pasaulē!”**

**KONKURSA NOLIKUMS**

1. **Konkursa idejas vispārīgs apraksts:**
	1. Madonas novada jaunieši vecumā no 14 līdz 21 gadam ir aicināti piedalīties radošajā konkursā “Piesaki sevi mākslas pasaulē!”.
	2. Lai piedalītos, jauniešiem ir jāpiesaka un jāizveido gleznu vai grafikas darbu personālizstāde Jāņa Simsona Madonas mākslas skolā laika posmā no **2017.gada 9.janvāra** līdz **2017.gada 6.novembrim.**
2. **Mērķi un uzdevumi:**
	1. Veicināt Madonas novada jauniešu profesionālo izaugsmi un konkurētspējas prasmju un iemaņu attīstību mākslā.
	2. Motivēt jauniešus mērķtiecīgam sevis izglītošanas darbam.
	3. Mudināt attīstīt radošās un mākslinieciskās prasmes.
	4. Atbalstīt un iedrošināt radīt jaundarbus glezniecībā, grafikā vai izmantot jauktas tehnikas paņēmienus.
	5. Sniegt pirmo pieredzi pirmās personālizstādes veidošanā.
3. **Konkursa darbu iesniegšanas kārtība:**
	1. Jaunieši konkursā var piedalīties trīs dažādos veidos: glezniecība, grafika vai jauktas tehnikas darbs.
	2. Piesakot dalību konkursā ir jāiesniedz 6 - 10 patstāvīgi veidoti jaundarbi. Darbiem ir jāpievieno apraksts, kas paskaidro izstādes ideju, jāizdomā izstādes nosaukums.
	3. Darbu izmēri no A3 līdz A0 (bet ne lielāki vai mazāki):
		1. A3    297 x 420 mm
		2. A2    420 x 594 mm
		3. A1    594 x 841 mm
		4. A0    841 x 1189 mm
	4. Izmantotie materiāli: audekls, papīrs, kartons.
	5. Krāsas: guaša, eļļa, akrils, akvarelis, pastelis, tuša.
4. **Konkursa darbu iesniegšanas laiks un kārtība:**
	1. Dalībniekiem jāaizpilda anketa (pielikums Nr.1) un jānosūta uz e-pastu: m\_maksla@inbox.lv ar norādi “ Piesaki sevi mākslas pasaulē!”.
	2. Konkursa pieteikuma iesniegšanas termiņi ir 2017.gada 9.janvāris, 6.februāris, 6.marts, 10.aprīlis, 8.maijs, 5.jūnijs, 3.jūlijs, 7.augusts, 4.septembris, 2.oktobris, 6.novembris līdz plkst. 23:59.
	3. Konkursa organizatori patur tiesības iesniegtos darbus izmantot prezentācijās, plašsaziņas līdzekļos, kā arī reproducēt reklāmas nolūkos.
	4. Ja dalībnieki piedalās šajā konkursā, viņi piekrīt konkursa nolikumam.
5. **Konkursa vērtēšanas kritēriji:**
	1. Konkursam iesniegtajos darbos tiks vērtēta mākslinieciskā kvalitāte un oriģinalitāte.
	2. Konkursam var tikt iesniegti darbi, kuri radīti laika posmā no 2016. līdz 2017.gadam.
	3. Darbu radīšanai jāizmanto personīgie resursi un materiāli.
	4. Dalībnieks var būt jebkurš Madonas novada jaunietis.
6. **Konkursa žūrijas locekļi:**
	1. Jāņa Simsona Madonas mākslas skolas direktore Kristīne Šulce;
	2. Madonas novadpētniecības un mākslas muzeja izstāžu zāles mākslas nodaļas vadītāja Monta Cimdiņa;
	3. Madonas novada pašvaldības Izglītības nodaļas vadītāja Solvita Seržāne;
	4. Madonas kultūras nama direktores vietnieks Aigars Noviks.
7. **Konkursa balvu fonds:**
	1. 1.vieta – 100,00 eiro;
	2. 2.vieta – 75,00 eiro;
	3. 3.vieta - 50,00 eiro;
	4. Veicināšanas balva Nr.1 – 25,00 eiro;
	5. Veicināšanas balva Nr.2 – 25,00 eiro.
8. **Organizatori:**

Jāņa Simsona Madonas mākslas skola sadarbībā ar Madonas novada pašvaldību.

1. **Organizatori nodrošina:**
	1. Darbu noformēšanu;
	2. Izstādes iekārtošanu;
	3. Konkursa rezultātu apkopošanu;
	4. Noslēguma pasākuma organizēšanu.
2. **Konkursa rezultāti:**
	1. Iesūtīto anketu vērtējums un uzaicinājums par personālizstādes iekārtošanu un dalību konkursā tiks paziņots individuāli e-pastā 1 (viena) mēneša laikā pēc pieteikuma saņemšanas.
	2. Organizators nodrošina izstādes iekārtošanu Jāņa Simsona Madonas mākslas skolā.
	3. Izstādes ilgums – 1 (viens) mēnesis.
	4. Pēc 1 (viena) mēneša izstāde tiks nomainīta ar nākošo.
	5. Vēlāk izstādes darbi tiks izstādīti kādā no Madonas pilsētas sabiedriskajām ēkām – Madonas slimnīcā, Madonas novada pašvaldības ēkā, Madonas bibliotēkā, Madonas autoostā, TC “KONZUMS” u.c.
	6. Gada beigās 1 (viens) darbs pēc žūrijas komisijas izvēles un vērtējuma tiks izstādīts kopīgā izstādē Jāņa Simsona Madonas mākslas skolā un tos izvērtēs žūrijas komisija.
	7. Konkursa uzvarētāju vārdi un balvu saņēmēji tiks paziņoti 2017.gada decembrī.
	8. Konkursa uzvarētāju vārdi tiks publicēti Madonas novada mājas lapā un Madonas reģiona laikrakstā “STARS”.
	9. Apbalvošanas pasākums un kopīga darbu izstādes atklāšana paredzēta 2017.gada 28.decembrī.
	10. Organizators patur tiesības nepiešķirt kādu no nominācijas balvām, ja iesniegtie darbi neatbilst konkursa nosacījumiem un nav izstrādāti kvalitatīvi.
3. **Papildus noteikumi un tiesības:**
	1. Organizators patur tiesības iesniegtos darbus izstādīt Madonas novada sabiedriskajās ēkās 1 (viena) gada ietvaros.
	2. Organizatoram ir tiesības paturēt savā īpašumā apbalvotos darbus.
	3. Dalībniekam ir pienākums savus darbus aizvest 1 (vienas) nedēļas laikā no izstādes vietas un 1 (vienas) nedēļas laikā pēc tās noslēguma.
4. **Papildus informācija:** Jautājumus par konkursa norisi, kā arī darba uzdevumu precizēšanai nepieciešamos jautājumus rakstīt uz e-pastu: m\_maksla@inbox.lv vai zvanīt uz tālruni 28615694 (Kristīne Šulce).

Pielikums Nr. 1

**Dalībnieka PIETEIKUMA ANKETA**

**Radošajam konkursam “Piesaki sevi mākslas pasaulē!”**

|  |  |
| --- | --- |
| **Vārds, uzvārds** |  |
| **Dzimšanas dati** |  |
| **Nodarbošanās (darba vieta vai izglītības iestādes nosaukums)** |  |
| **Personālizstādes nosaukums** |  |
| **Tehnika** |  |
| **Darbu skaits** |  |
| **Darbu formāts** |  |
| **Darbu satura un idejas apraksts** |  |
| **Kontakttālrunis un e-pasts:**  |  |
| **1 (viena) darba fotogrāfija**  | **Pievienots fails e-pasta vēstulē** |